Zivju dzenīši

Zivju dzenīši (Alcedo) ir viena no zivju dzenīšu dzimtas (Alcedinidae) zaļvārnveidīgo putnu ģintīm, kas apvieno 7 sugas.World Bird List: Rollers, ground rollers & kingfishers, 2018

Tās mājo Āfrikā un Eirāzijā. Lielākā sugu dažādība sastopama Āzijā. Eiropā un Latvijā ir sastopama tikai viena šīs ģints suga — zivju dzenītis (Alcedo atthis). Tas ir ietverts Latvijas Sarkanās grāmatas 3. kategorijā.

 Izskats un īpašības 
Zivju dzenīšu ģints putni ir maza un vidēja auguma, ar kompaktu ķermeņa uzbūvi. Tiem ir liela galva, īsa aste un proporcionāli garš un smails knābis. Mazākais zivju dzenīšu ģintī ir debeszilais zivju dzenītis (Alcedo coerulescens), kura ķermeņa garums ir apmēram 13 cm.Alive: Cerulean Kingfisher (Alcedo coerulescens) Toties lielākais ir Blisa zivju dzenītis (Alcedo hercules), kura ķermeņa garums ir apmēram 22—23 cm.Blyth's Kingfisher 

Zivju dzenīši mājo ūdenstilpju krastos un galvenokārt medī zivis, bet tie barojas arī ar vēžveidīgajiem, ūdens kukaiņiem un citiem ūdens dzīvniekiem.Галушин В.М, Дроздов Н.Н., Ильичёв В.Д., Константинов В.М, Курочкин Е.Н., Полозов С.А., Потапов Р.Л, Флинт В.Е., Фомин В.Е. Фауна Мира: Птицы: Справочник. — М: Агропромиздат, 1991. — С. 190. — 311 с. —  Tie ir monogāmi un teritoriāli. Pāris pa abiem upju stāvkrastos izrok alu, kurā iekārto ligzdu. Abi arī perē un baro putnēnus.Fry, C. Hilary; Fry, Kathie; Harris, Alan (1992). Kingfishers, Bee-eaters and Rollers. Christopher Helm. .

 Klasifikācija 
 Zivju dzenīšu ģints (Alcedo)
 Blisa zivju dzenītis (Alcedo hercules)
 Debeszilais zivju dzenītis (Alcedo coerulescens)
 Kobaltzilais zivju dzenītis (Alcedo semitorquata)
 Zilausu zivju dzenītis (Alcedo meninting)
 Zilimirdzošais zivju dzenītis (Alcedo quadribrachys)
 Ziljoslas zivju dzenītis (Alcedo euryzona)
 Zivju dzenītis (Alcedo atthis)

 Atsauces 

 Ārējās saites 
 Zivju dzenīša foto (ARKive)
 ADW: Alcedo: Pictures


Kategorija:Zivju dzenīšu dzimta